b"\n_START_ARTICLE_\nLlu\xc3\xads Llach\n_START_SECTION_\nProtestsanger\n_START_PARAGRAPH_\nHan begynte \xc3\xa5 synge i 1960-\xc3\xa5rene i Girona og Barcelona, for \xc3\xa5 protestere mot Francos styre i Spania, derfor er han mest kjent som en protestsanger._NEWLINE_En av hans mest kjente sanger p\xc3\xa5 katalansk, ''L'Estaca'', er oversatt til mange forskjellige spr\xc3\xa5k, blant annet spansk, engelsk, polsk og norsk. Visegruppa Ohnesorg utga L'Estaca under tittelen Bestefar Siset i 2018._NEWLINE_Den norske visesangeren Geirr Lystrup har oversatt flere av Llachs sanger til norsk.\n_START_SECTION_\nPolitiker\n_START_PARAGRAPH_\nLlach er en markert tilhenger av katalansk uavhengighet fra Spania. Siden 2015 har han v\xc3\xa6rt medlem av det katalanske parlamentet."